**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2013. július 3-án** (szerda) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **7. rendkívüli** üléséről

**730/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend:**

**1. Zárt ülés keretében tárgyalandó előterjesztések**

*(írásbeli előterjesztés)*

1. Javaslat gépkocsi-beálló bérbeadására (1 db) **ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**2. Vagyongazdálkodási és Üzemeltetési Ügyosztály**

*Előterjesztő: Szűcs Tamás – ügyosztályvezető*

*(írásbeli előterjesztés)*

1. Javaslat a Budapest VIII., Dobozi utca 7-9. szám alatti társasház belső udvarának megújítására
2. Tulajdonosi hozzájárulás a Budapest VIII. kerület Kálvária tér átépítésével kapcsolatos közvilágítás térítésmentes kezelésbe adásához
3. Közterület-használati kérelmek elbírálása

**3. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

1. Hemercy Kkt. bérlő bérleti szerződés hosszabbítás és tevékenységi kör módosításra vonatkozó kérelme a Budapest VIII. kerület, Bérkocsis u. 21. szám alatti önkormányzati tulajdonú helyiség vonatkozásában
2. A Cica-Mica Bt. bérleti díj felülvizsgálati és szerződés módosítási kérelme a Budapest VIII. kerület, József krt. 33. szám alatti helyiség vonatkozásában
3. A Boroxion Kft. bérleti díj felülvizsgálati és szerződés módosítási kérelme a Budapest VIII. kerület, József u. 38. szám alatti helyiség vonatkozásában
4. Süci és Fia Kft. bérleti díj előírás törlési, valamint tevékenységi kör bővítési kérelme a Budapest VIII., Kálvária tér 16. szám alatti helyiség vonatkozásában
5. Invázió Franchise Kft. új bérleti jogviszony létesítésére irányuló kérelme a Budapest VIII., Karácsony Sándor u. 10. szám alatti önkormányzati tulajdonú helyiség vonatkozásában
6. SATOME PLUSZ Kft. új bérleti jogviszony létesítésére vonatkozó kérelme a Budapest VIII. kerület, Leonardo da Vinci u. 15/B. szám alatti helyiség vonatkozásában
7. Török István egyéni vállalkozó új bérleti jogviszony létesítésére, valamint új bérleti díj megállapítására vonatkozó kérelme a Budapest VIII., Német u. 4. szám alatti helyiség vonatkozásában
8. Javaslat a Budapest VIII. kerület, Szentkirályi u. 33-35. szám alatti üres, önkormányzati tulajdonú garázs helyiség nyilvános pályázaton történő bérbeadására

**1. Zárt ülés keretében tárgyalandó előterjesztések**

*(írásbeli előterjesztés)*

**Napirend 1.1. pontja: Javaslat gépkocsi-beálló bérbeadására (1 db) ZÁRT ÜLÉS**

*Előterjesztő: Kovács Ottó – a Kisfalu Kft. ügyvezető igazgatója*

**731/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy

1. engedélyezi M. J. részére határozatlan idejű bérleti szerződés megkötését a Budapest VIII., Szerdahelyi u. 12. szám alatti, 35139 hrsz-ú lakóépület udvarán kialakított gépkocsi beállóra, 30 napos felmondási idővel 6.368,- Ft/hó + Áfa bérleti díj mellett.
2. az 1.) pont szerinti bérlő a 60/2011. (XI. 07.) számú önkormányzati rendelet rendelkezései alapján a ……….. mozgássérült parkolási engedély érvényességi időpontjáig mentesül a bérleti díj fizetési kötelezettség alól.
3. az 59/2011. (XI. 07.) számú önkormányzati rendelet 13. § (2) bekezdése alapján elengedi az óvadék megfizetését, tekintettel a jelen határozat 2.) pontjában foglalt mentességre.

Felelős: Kisfalu Kft. ügyvezető igazgatója

Határidő: 2013. július 8.

**A döntés végrehajtását végző szervezeti egység: Kisfalu Kft.**

**2. Vagyongazdálkodási és Üzemeltetési Ügyosztály**

*Előterjesztő: Szűcs Tamás – ügyosztályvezető*

*(írásbeli előterjesztés)*

**Napirend 2.1. pontja: Javaslat a Budapest VIII., Dobozi utca 7-9. szám alatti társasház belső udvarának megújítására**

**732/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy

1. a Budapest VIII., Dobozi utca 7-9. szám alatti társasház vonatkozásában a másodbeépítésű térburkoló elemek lerakási határidejét nem hosszabbítja meg 2013. augusztus 31-ig.
2. felkéri a polgármestert, tájékoztassa a társasházat, hogy a Képviselő-testület a 227/2013. (VI. 05.) számú határozatában foglaltak alapján újra pályázatot hirdetett a társasházak belső udvarának közösségi megújítása céljából.

Felelős: polgármester

Határidő: 2013. július 3.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály**

**Napirend 2.2. pontja: Tulajdonosi hozzájárulás a Budapest VIII. kerület Kálvária tér átépítésével kapcsolatos közvilágítás térítésmentes kezelésbe adásához**

**733/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy

1. az MNP III. projekt keretében a Kálvária téren elkészülő közvilágítási berendezést – a műszaki átadással egy időben – a Budapesti Dísz-és Közvilágítási Kft-nek (1203 Budapest, Csepeli átjáró 1-3.), mint a meglévő közvilágítási berendezések üzemeltetőjének üzemeltetésre térítésmentesen átadja,

Felelős: polgármester

Határidő: 2013. július 3.

1. felkéri a polgármestert az l. pontban meghatározott üzemeltetési szerződés aláírására.

Felelős: polgármester

Határidő: 2013. december 31.

1. vállalja, hogy a meglévő közvilágítási berendezés felújítása során az elbontásra kerülő Budapesti Dísz-és Közvilágítási Kft. tulajdonában lévő közvilágítási berendezések maradványértékével elszámol – becsült költsége 863.888,- + ÁFA -, a Budapest Főváros Főpolgármesteri Hivatala felé történő tulajdonjog átadás figyelembe vételével, melyre fedezetet biztosít a Magdolna-negyed program III. közterületi alprogramja.

Felelős: polgármester

Határidő: 2013. július 3.

1. felkéri a polgármestert, hogy amint a jogszabályi környezet lehetővé teszi, a közvilágítási berendezések tulajdonjogának átadását Budapest Főváros Főpolgármesteri Hivatalánál kezdeményezze, és a tulajdonjogban történt változásról írásban értesítse a Budapesti Dísz-és Közvilágítási Kft–t.

Ügyiratszám: 27-63/2013 és 27-73/2013

Kérelmező: Vagyongazdálkodási és Üzemeltetési Ügyosztály

Helyszínek: Budapest VIII. Kálvária tér *Északi rész* (hrsz.: 35865/1)

Budapest VIII. Kálvária tér *Déli rész* (hrsz.: 35865/3)

Tárgy: Tulajdonosi hozzájárulás, Magdolna-negyed program III. keretében a Budapest VIII. kerület Kálvária tér átépítése során a közvilágítás térítésmentes kezelésbe adásához.

Felelős: polgármester

Határidő:2013. július 3.

**A döntés végrehajtását végző szervezeti egység: Vagyongazdálkodási és Üzemeltetési ügyosztály Létesítményüzemeltetési Iroda**

**Napirend 2.3. pontja: Közterület-használati kérelmek elbírálása**

**734/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy a Makubita Kft. fagylaltospult kihelyezésére vonatkozó kérelmének tárgyalását elnapolja, egyben felkéri a Vagyongazdálkodási és Üzemeltetési Ügyosztály vezetőjét, a felvetett probléma tüzetes vizsgálatát követően, helyszínrajzzal kiegészítve terjessze a Bizottság következő ülésére.

Felelős: polgármester

Határidő: 2013. július 8.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**735/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – teljes díjfizetéssel - az alábbi ügyben:

Közterület-használó, kérelmező: **Izsó Bt.**

 (1027 Budapest, Szász Károly u. 4.)

Közterület-használat ideje: 2013. július 08. - 2014. január 07.

Közterület-használat célja: mobil árusító autó (cukrászda)

Közterület-használat nagysága: 13 m2

Közterület-használat helye: Szigony u. 43.

Felelős: polgármester

Határidő: 2013. július 3.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**736/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel - az alábbi ügyben:

Közterület-használó, kérelmező: **PRÍM-ÉPSZER Kft.**

(1119 Budapest, Etele út 59-61.)

Közterület-használat ideje: 2013. július 15. - 2013. augusztus 31.

Közterület-használat célja: építési munkaterület - Józsefvárosi Galéria felújítása (állvány)

Közterület-használat helye: Nap u. 1. (József krt. 70.)

Közterület-használat nagysága: 50 m2

Felelős: polgármester

Határidő: 2013. július 3.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**737/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – díjmentességgel - az alábbi ügyben:

Közterület-használó, kérelmező: **PRÍM-ÉPSZER Kft.**

(1119 Budapest, Etele út 59-61.)

Közterület-használat ideje: 2013. július 02. - 2013. augusztus 31.

Közterület-használat célja: konténer (Józsefvárosi Galéria felújítása)

Közterület-használat helye: Nap u. 1. (József krt. 70.)

Közterület-használat nagysága: 1 db

Felelős: polgármester

Határidő: 2013. július 3.

**A döntés végrehajtását végző szervezeti egység: Vagyongazdálkodási és Üzemeltetési Ügyosztály Gazdálkodási Iroda**

**3. Kisfalu Kft.**

*Előterjesztő: Kovács Ottó – ügyvezető igazgató*

*(írásbeli előterjesztés)*

**Napirend 3.1. pontja: Hemercy Kkt. bérlő bérleti szerződés hosszabbítás és tevékenységi kör módosításra vonatkozó kérelme a Budapest VIII. kerület, Bérkocsis u. 21. szám alatti önkormányzati tulajdonú helyiség vonatkozásában**

**738/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy:

1. *hozzájárul* a **Budapest VIII., 34873/0/A/4** helyrajzi számon nyilvántartott, természetben a **Budapest VIII., Bérkocsis u. 21.** szám alatt található, 28 m2 alapterületű, önkormányzati tulajdonú, utcai, földszinti nem lakás célú helyiség tekintetében bérleti jogviszony létesítéséhez, a HEMERCY Kkt-vel melegkonyhás vendéglátás (szeszárusítással) céljára, határozatlan időre 30 napos felmondási határidő kikötésével, 50.896,- Ft/hó + Áfa bérleti+ közüzemi- és külön szolgáltatási díjak összegben.
2. a bérlőnek vállalnia kell, hogy a helyiség saját költségen történő valamennyi felújításának költségét semmilyen formában nem háríthatja át az Önkormányzatra, jogalap nélküli gazdagodás címén sem és nem kérhet bérbeszámítást a bérleti jogviszonyának ideje alatt.
3. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (7) bekezdése alapján a már befizetett óvadék feltöltését, és a 17. § (4) bekezdése alapján a közjegyző előtt egyoldalú kötelezettségvállaló nyilatkozat aláírását vállalja a bérlő.

Felelős: Kisfalu Kft. ügyvezető igazgatója

Határidő: 2013. július 8.

**A döntés végrehajtását végző szervezeti egység: Kisfalu Kft.**

**Napirend 3.2. pontja: A Cica-Mica Bt. bérleti díj felülvizsgálati és szerződés módosítási kérelme a Budapest VIII. kerület, József krt. 33. szám alatti helyiség vonatkozásában**

**739/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy:

1. *hozzájárul* a Budapest VIII. kerület, József krt. 33. szám alatti 36687/0/A/2 hrsz-ú, 347 m2 alapterületű, utcai, földszinti, nem lakás célú helyiséget bérlő Cica-Mica Bt. bérleti szerződésének módosításához és a bérleti díjának 359.309,- Ft + Áfa + közüzemi- és különszolgáltatási díjak összegen történő megállapításához a határozathozatalt követő hónap 1-jétől.
2. a bérleti szerződés 1) pontja szerinti módosításának feltétele, hogy a fennálló (a határozathozatal időpontjában 433.283,- Ft) bérleti díj hátralékát a határozatról szóló értesítés kézhezvételétől számított 8 napon belül egyösszegben kiegyenlítse, bérleti díjtartozással ne rendelkezzen.
3. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013.(VI.20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

**Napirend 3.3. pontja: A Boroxion Kft. bérleti díj felülvizsgálati és szerződés módosítási kérelme a Budapest VIII. kerület, József u. 38. szám alatti helyiség vonatkozásában**

**740/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy nem járul hozzá a Budapest VIII., József u. 38. szám alatti, 34973/0/A/9 hrsz-ú, 19 m2 alapterületű helyiségre, a Boroxion Kft-vel kötött bérleti szerződés módosításához és a bérleti díj végleges csökkentéséhez.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

**Napirend 3.4. pontja: Süci és Fia Kft. bérleti díj előírás törlési, valamint tevékenységi kör bővítési kérelme a Budapest VIII., Kálvária tér 16. szám alatti helyiség vonatkozásában**

**741/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy:

1. *nem járul hozzá* a fenti bérlőnek 2013. április 01-15. közötti időszakának arányos bérleti díj + közüzemi díj törléséhez, 19.064,- Ft + Áfa összegben.
2. *hozzájárul továbbá* a Budapest VIII. kerület, **35435/0/A/31** hrsz-on nyilvántartott, természetben a **Budapest VIII., Kálvária tér 16.** szám alatt található, utcai, földszinti, **30 m2** alapterületű, nem lakás célú helyiség bérlője, a **Süci és Fia Kft.** részére a tevékenységi kör bővítéséhez használtcikk kereskedelem és raktározás célra, a 2013. április 03-án kötött bérleti szerződés többi pontjának változatlanul hagyása mellett.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

**Napirend 3.5. pontja: Invázió Franchise Kft. új bérleti jogviszony létesítésére irányuló kérelme a Budapest VIII., Karácsony Sándor u. 10. szám alatti önkormányzati tulajdonú helyiség vonatkozásában**

**742/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 11 igen szavazattal)**

A Városgazdálkodási és Pénzügyi Bizottság úgy dönt, hogy

1. *hozzájárul* a Budapest VIII., 35352 helyrajzi számon nyilvántartott, természetben a Budapest **VIII., Karácsony S. u. 10.** szám alatti, **157 m2** alapterületű, önkormányzati tulajdonú nem lakás célú helyiségre új bérleti jogviszony létesítéséhez határozatlan időre, 30 napos felmondási idővel az **Invázió Franchise Kft-vel** raktározás céljára, a bérleti díj **76.104,- Ft/hó + Áfa + külön szolgáltatási díjak** összegen.
2. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 17. § (4) bekezdése alapján közjegyző előtt egyoldalú kötelezettségvállaló nyilatkozat aláírását, valamint a 13. § (2) bekezdése alapján a már megfizetett óvadék 3 havi bruttó bérleti díjnak megfelelő összegre való feltöltését vállalja a bérlő.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

***A Bizottság létszáma – Szili Balázs megérkezésével – 12 főre változott.***

**Napirend 3.6. pontja: SATOME PLUSZ Kft. új bérleti jogviszony létesítésére vonatkozó kérelme a Budapest VIII. kerület, Leonardo da Vinci u. 15/B. szám alatti helyiség vonatkozásában**

**743/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 12 igen szavazattal)**

A Városgazdálkodási és Pénzügyi Bizottság úgy dönt, hogy:

1. hozzájárul új bérleti jogviszony létesítéséhez a Satome Plusz Kft-vel, az ingatlan-nyilvántartásban a 35707/0/A/111 helyrajzi számon nyilvántartott, természetben a Budapest VIII., Leonardo da Vinci u. 15/b. szám alatt található, 34 m2 alapterületű, utcai, földszinti nem lakás célú üzlethelyiségre határozatlan időtartamra, 30 napos felmondási idővel, virág és ajándéktárgy üzlet céljára 41.800,- Ft/hó + Áfa bérleti + közüzemi- és külön szolgáltatási díjak összegen.
2. a bérleti szerződés megkötésének feltétele, hogy az Önkormányzat tulajdonában álló nem lakás céljára szolgáló helyiségek bérbeadásának feltételeiről szóló 35/2013. (VI. 20.) számú Budapest Józsefvárosi Önkormányzati rendelet 14. § (2) bekezdése alapján 3 havi bérleti díjnak megfelelő óvadék megfizetését, valamint a 17. § (4) bekezdése alapján közjegyző előtt egyoldalú kötelezettségvállalási nyilatkozat aláírását vállalja a leendő bérlő.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

**Napirend 3.7. pontja: Török István egyéni vállalkozó új bérleti jogviszony létesítésére, valamint új bérleti díj megállapítására vonatkozó kérelme a Budapest VIII., Német u. 4. szám alatti helyiség vonatkozásában**

**744/2013. (VII.03.) sz. Városgazdálkodási és Pénzügyi Bizottság határozata**

 **(egyhangú, 12 igen szavazattal)**

A Városgazdálkodási és Pénzügyi Bizottság úgy dönt, hogy *nem járul hozzá* új bérleti jogviszony létesítéséhez **Török István egyéni vállalkozóval** az ingatlan-nyilvántartásban a **34910/0/A/1** helyrajzi számon nyilvántartott, természetben a **Budapest VIII. kerület, Német u. 4.** szám alatti, **38 m2** alapterületű önkormányzati tulajdonú, utcai, földszinti nem lakás célú helyiség vonatkozásában **50.000,- Ft/hó + Áfa bérleti +** közüzemi és külön szolgáltatási díjak összegen, határozatlan időre, vendéglátás szeszárusítással céljára.

Felelős: Kisfalu Kft. ügyvezető igazgatója

Határidő: 2013. július 10.

**A döntés végrehajtását végző szervezeti egység: Kisfalu Kft.**

**Napirend 3.8. pontja: Javaslat a Budapest VIII. kerület, Szentkirályi u. 33-35. szám alatti üres, önkormányzati tulajdonú garázs helyiség nyilvános pályázaton történő bérbeadására**

**Előterjesztő visszavonta.**

Budapest, 2013. július 4.

 **Soós György s.k.**

 a Bizottság elnöke

A jegyzőkönyvi kivonat hiteles:

Szedliczkyné Pekári Karolina

Szervezési és Képviselői Iroda vezetője

A kivonatot készítette:

Deákné Lőrincz Márta

szervezési ügyintéző